|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Hidos žemė飛騨国 |
| --- |
|  |
| 

|  |  |  |
| --- | --- | --- |
|  | **701 – 1871** |  → |

 |
|  |
|  |
| **Valstybė** | Japonijos vėliava Japonija |
| **Regionas** | Tosando |
| **Administracinis centras** | Takajama |
| **Apskritys** | 3 |
|  **Vikiteka** | Hidos žemėVikiteka |

**Hida** (jap. 飛騨国 = *Hida no kuni*, jap. 飛州 = *Hishū*) – senoji Japonijos žemė, kurios vietoje šiomis dienomis yra šiaurinė Gifu prefektūros dalis (Takajama, Hida, Širakavos kaimas ir dalis Gero).

Geografija
----------

Žemė yra labai kalnuota ir miškinga. Teka Hidos upė. Hidoje žaliavo didžiuliai miškai, žemė aprūpindavo mediena ir metalu kitas Japonijos žemes.

Hida turi ribas su Kaga šiaurės vakaruose, Eččiū šiaurėje, Šinanu rytuose (nuo šios žemės skiria Hidos kalnai) ir Minu pietuose.

XIX a. pradžioje žemėje buvo 414 gyvenviečių, kurios grupuojamos į 13 administracinių vienetų (jap. 郷 = *Go*) ir 3 tradicines apskritis (jap. 郡 = *Gun*): Mašitos, Ono ir Jošikio.

Istorija
--------

Hidos tiltas. *Autorius Kacušika Hokusajus*
Įkurta VIII a. pradžioje, kuomet Japonijos valstybė kolonizavo kalnus. Tačiau žemė buvo labai retai gyvenama ir neturtinga, todėl atleista nuo mokesčių. Svarbiausia gyvenvietė Hidos žemėje buvo Takajama, kurioje stovėjo pagrindinė šintoistinė ir budistinė šventyklos, o vėliau pastatyta pilis. 

Nuo seno garsėjo Hidos staliai ir medžio meistrai. Kraštas tiekė Japonijai reikalingą medieną, tačiau laivyba upėmis buvo labai apribota. Ekonomiškai labiausiai nusistovėjo santykiai su gretima Eččiū provincija.

Viduramžiais svarbiausias valdantis klanas buvo Kiogoku, kuris ilgą laiką laikė žemės gubernatorių pozicijas. Kovojančių žemių laikotarpiu Hida susiskaldė į daug feodalinių valdų, ir čia konkuravo Takedų ir Uesugių klanai.

1585 m. Kanamoris Nagačika buvo nusiųstas okupuoti Hidos žemę ir tapti jos lordu. Sekigaharos mūšyje Kanamoris kovojo Tokugavos Iejasu pusėje, todėl Tokugavoms laimėjus šį mūšį, Hidos žemė atiteko Kanamorio Nagačikos įpėdiniams. Čia įkurtas Takajamos domenas, kuris valdė visą žemę. XVII a. pabaigoje domenas buvo panaikintas, pilis nugriauta, ir čia pradėjo reziduoti Tokugavų vietininkai.

Po kelių trumpalaikių administracinių reformų 1876 m. Hidos žemė buvo panaikinta kaip administracinis vienetas ir įjungta į naujai sukurtą Gifu prefektūrą. Hida išlieka kaip istorinis regionas.

Senosios Japonijos žemės

Akis |
Ava |
Ava |
Avadžis |
Bingo |
Bičiu |
Bidzenas |
Bungo |
Budzenas |
Cušima |
Čikugo |
Čikudzenas |
Čišima |
Deva |
Ečigas |
Ečidzenas |
Ečiū |
Harima |
Hida |
Higas |
Hitačis |
Hidaka |
Hidzenas |
Hokis |
Hiūga |
Iburis |
Idzu |
Idzumas |
Idzumis |
Iga |
Ijas |
Ikis |
Inaba |
Isė |
Išikaris |
Ivamis |
Jamaširas |
Jamatas |
Jošinas |
Kaga |
Kajus |
Kavačis |
Kadzusa |
Kijis |
Kitamis |
Koudzukė |
Kuširas |
Mikava |
Mimasaka |
Minas |
Musašis |
Mucu |
Nagatas |
Nemuras |
Notas |
Okis |
Omis |
Ošima |
Osumis |
Ovaris |
Sadas |
Sagamis |
Sanukis |
Sacuma |
Secu |
Suou |
Suruga |
Šima |
Šimousa |
Šimocukė |
Šinanas |
Širibešis |
Tadžima |
Tamba |
Tangas |
Tešis |
Tokačis |
Tosa |
Toutoumis | 
Vakasa